**OZNAM**

Hlavné mesto Slovenskej republiky Bratislava v súlade s Protikorupčným minimom, ktoré schválilo Mestské zastupiteľstvo hlavného mesta SR Bratislavy vo februári 2012,

oznamuje

verejnosti sprístupnenie zasadnutia komisie Grantového programu pre voľný čas, šport a sociálne aktivity, ktoré sa bude konať

**dňa 09. júla 2018 (pondelok) o 10:00 h**

v zasadačke hlavnej architektky, I. poschodie, Uršulínska 6, Bratislava.

Občan sa môže prihlásiť k účasti na zasadnutí komisie **do 25.06.2018** týmto spôsobom:

1. zaslaním prihlasovacieho formulára emailom tajomníkovi komisie (panakova@bratislava.sk)
2. telefonicky nahlásením všetkých údajov podľa prihlasovacieho formulára na tel. číslo 02/59356168
3. na podateľni podaním vyplneného prihlasovacieho formulára

Výber účastníka zasadnutia komisie sa uskutoční za účasti najmenej troch členov grantovej komisie formou losovania prihlasovacích formulárov. Z mien prihlásených a vylosovaných záujemcov sa **26.06.2018** určí poradie účastníkov. O poradí sa vyhotoví stručný písomný záznam z losovania.

Prvému vylosovanému občanovi v poradí bude v ten istý deň oznámená informácia o účasti na komisii:

* podľa jeho preferovanej voľby kontaktu z prihlasovacieho formulára, t. j. zaslaním informačného e-mailu na e-mailovú adresu, ktorú účastník uviedol do prihlasovacieho formulára alebo telefonicky
* zverejnením mena na webstránke mesta v sekcii Granty.

V prípade, že sa vylosovaný účastník nebude môcť zúčastniť zasadnutia komisie, zúčastní sa ďalší účastník z vylosovaných v poradí. Ak ani tento nepotvrdí svoju účasť na zasadnutí komisie, komisia sa uskutoční bez účasti verejnosti.

**Základné pravidlá účasti občana z radov verejnosti na zasadnutí komisie**

Občan, prítomný na komisii, môže klásť otázky k jednotlivým žiadostiam a v komisii bude mať pozorovateľskú rolu.

Komisia bude zasadať bez účasti verejnosti v prípade, ak sa vylosovaný občan nedostaví na zasadnutie komisie, alebo sa žiaden občan neprihlási.

**Prihlasovací formulár**

**k účasti občana na zasadnutí komisie Grantového programu pre voľný čas, šport a sociálne aktivity, ktoré sa uskutoční**

**dňa 09. júla 2018**

**Meno a priezvisko:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Profesia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Spôsob kontaktovania v prípade vylosovania:**

* **na email \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
* **telefonicky na t. č.:\_\_\_\_\_\_\_\_\_\_\_\_\_\_\_\_\_\_\_\_\_**

*Poznámka*

*V prípade vylosovania budete o účasti v komisii informovaný podľa zvoleného spôsobu kontaktovania a zároveň vyzvaný k potvrdeniu účasti.*

**Čestné prehlásenie o konflikte záujmov**

*Prehlasujem, že ja osobne a ani osoby mne blízke, nemajú podanú žiadosť o pridelenie grantu v grantovej schéme v hlavnom meste SR Bratislava v roku 2018, do ktorej sa týmto prihlasujem.*

 *.............................................................*

 Podpis

**Príloha:**

*Súhlas so spracovaním osobných údajov*

***Súhlas so spracúvaním osobných údajov***

*Hlavné mesto SR Bratislava*

*Primaciálne nám. č. 1*

*814 99 Bratislava*

*IČO:603 481*

*Telefónny kontakt / e-mail: 02/59356168, jana.panakova@bratislava.sk*

Podpísaný/á dotknutá osoba

*Meno, priezvisko: ....................................................................*

*Telefónny kontakt / e-mail: ..............................................................................*

**týmto udeľujem súhlas**

so spracúvaním mojich osobných údajov v rozsahu prihlasovacieho formulára k účasti na zasadnutí komisie Grantového programu hl. mesta SR Bratislavy: meno a priezvisko, profesia, telefonický kontakt, e-mailová adresa, za účelom výberu mojej účasti na zasadnutí komisie Grantového programu hl. mesta SR Bratislavy pre voľný čas, šport a sociálne aktivity, ktoré sa bude konať dňa 9. júla 2018. Súhlas je možné kedykoľvek odvolať, a to zaslaním žiadosti na adresu sídla prevádzkovateľa alebo prostredníctvom elektronickej pošty na adresu panakova@bratislava.sk, alebo tel. č. 02/59356168.

Ako dotknutá osoba vyhlasujem, že som si vedomá svojich práv v zmysle čl. 15 až 22 nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a § 21 až 28 zákona č. 18/2018 Z. z. o ochrane osobných údajov a o zmene a doplnení niektorých zákonov, a že mi boli poskytnuté všetky informácie podľa čl. 13 nariadenia č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a § 19 zákona č. 18/2018 Z. z. o ochrane osobných údajov a o zmene a doplnení niektorých zákonov. (*Všetky informácie uvedené v predchádzajúcej vete sú prílohou tohto dokumentu).*

 Súhlas udeľujem na obdobie, ktoré je nevyhnutné na dosiahnutie účelu spracúvania.

Zároveň vyhlasujem, že poskytnuté osobné údaje sú pravdivé a boli poskytnuté slobodne.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis dotknutej osoby